d00e2d12351f0cc1d0832181ad43a621
hvad betyder stop words?
waimea.dk
2019.43
stop words – eller stopord på dansk – er ord som det ikke giver nogen mening at medtage i en søgning.
beskrivelse: stop words inkluderer blandt andet ord som: er, et den, de, os, at, på, i – osv. men også ord som ’web’.
disse ord optræder på så stor en del af alle websider, at de ville forplumre resultaterne unødigt hvis de blev medtaget i søgningen. ved søgning på f.eks. “en hest” giver det ingen mening at søgemaskinen prøver at finde alle dokumenter hvor “en” optræder”. det er ordet “hest” der giver søgningen mening. det er kort sagt mere sandsynligt, at søgemaskinen finder frem til det, som søgebrugeren leder efter, ved at nøjes med at søge på “hest”.
hvis du vil finde ud af, om et ord er oprettet som et stopword skal du prøve at søge kun med det ord i de forskellige søgemaskiner. hvis der ikke kommer nogen resultater overhovedet på et almindeligt forekommende ord som f.eks. “et”, så er det et godt tegn på at ordet er registreret som et stop word i den søgemaskine.
de forskellige søgemaskiner har hver især deres egne lister af stopwords, og de anvender dem meget forskelligt. ikke alle filtrerer stopord helt ud af søgningerne, og det kan derfor være svært at finde frem til dem, eller at forstå til fulde hvordan de bruges.